**Մաքսիմա** (հոլ.՝ Máxima, ի ծնե՝ **Մաքսիմա Սորեգյետա Չեռուտի**, իսպ.՝ Máxima Zorreguieta Cerruti, մայիսի 17, 1971(1971-05-17), Բուենոս Այրես, Արգենտինա), Նիդերլանդների կոնսորտ-թագուհի։

Թագավոր Վիլեմ Ալեքսանդրի կինը, նախկին թագուհի Բեատրիսի հարսը։ Ունի իսպանական և իտալական խառը ծագում։ Երեք երեխաների մայր։

Կրթություն և աշխատանք
---------------------

Մաքսիմա Սորեգյետան ծնվել է 1971 թվականի մայիսի 17-ին Բուենոս Այրեսում, Արգենտինա։ Իր անունը նա ստացել է հայրական գծով տատիկի մոր պատվին։ Իր հայրը՝ Խորխե Սորեգյետան (1928-2017), արգենտինացի միապետ Վիդելայի կառավարությունում եղել է գյուղատնտեսության նախարար։ Մայրը Մարիա դել Կարմեն Սեռուտի դե Սորեգյետան է (ծ. 1944): Մաքսիման ունի մեծ ընտանիք՝ կազմված երկու հարազատ եղբայրներ Մարտինից և Խուանից, մեկ հարազատ քույր Ինեսից, որը 2018 թվականին կատարել է ինքնսպանություն, և երեք ավագ արյունակից քույրերից։ Մաքսիման մեծացել է Բուենոս Այրեսում։

1988 թվականին նա ավարտել է Նորթլանդս դպրոցը, իսկ հետո 1989 թվականին՝ Արգենտինայի կաթոլիկական համալսարանի (Universidad Católica Argentina) տնտեսության ֆակուլտետը։ Համալսարանում սովորելու ժամանակ Մաքսիման աշխատել է Mercado Abierto SA-ում, որտեղ ֆինանսային շուկաների ծրագրային ապահովման ոլորտում զբաղվել է հետազոտություններով։ 1992-1995 թվականներին Սորեգյետան աշխատել է Boston Securities SA-ի վաճառքների բաժնում, ինչպես նաև երեխաներին և մեծերին տվել է անգլերենի և մաթեմատիկայի անհատական դասեր։

1996 թվականի հուլիսից մինչև 1998 թվականի փետրվարը Մաքիսման աշխատել է Նյու Յորքի Էյչ-Էս-Բի-Սի բանկում՝ Լատինական Ամերիկայի երկրներում վաճառքի փոխ-նախագահի պաշտոնում։ Նա նաև աշխատել է Deutsche Bank և Dresdner Kleinwort Benson բանկերում։ 2000 թվականի մայիսից մինչև 2001 թվականի մարտը Մաքսիման աշխատել է Deutsche Bank-ի Բրյուսելում գտնվող ներկայացչությունում։

Մաքսիման ազատ խոսում է երեք լեզուներով՝ իսպաներեն, նիդերլանդերեն և անգլերեն։

Ծանոթություն արքայորդու հետ և նշանդրեք
--------------------------------------

1999 թվականի ապրիլին Մաքսիման և արքայորդի Վիլեմ Ալեքսանդրը ծանոթացել են Իսպանիայում մասնավոր երեկույթի ժամանակ։ 2001 թվականի մարտի 31-ին Նիդերլանդների թագուհի Բեատրիսը և արքայորդի Կլաուսը հայտարարել են արքայորդի Վիլեմ Ալեքսանդրի և Մաքսիմա Սորեգյետայի նշանդրեք մասին։ 2001 թվականի մայիսի 17-ին Մաքսիման դարձել է Նիդերլանդների հպատակ։ 2001 թվականի սեպտեմբերի 1-ին մինչև նոյեմբերի 14-ը Մաքսիման և Վիլեմ Ալեքսանդր եղել են Նիդերլանդների քաղաքներով շրջագայության մեջ։

Որպեսզի հարսանիքը կայանար, գահաժառանգը պետք է ստանար պառլամենտի պաշտոնական թույլատվությունը։ Պառլամենտի շատ անդամների դեմ հանդես եկան արքայորդու ամուսնությանը միապետ Վիդելայի կարգի նախարարի դստեր հետ, որը կառավարության ժամանակ պատժվել էին հազարավոր արգենտինացիներ։ Արդյունքում թույլատվությունը տրվել էր, բայց Մաքսիման ստիպված էր համակերպվել, որ նրա ծնողները ներկա չեն գտնվելու հարսանիքի ժամանակ։

Հարսանիք
--------

2002 թվականի փետրվարի 2-ին կայացել է արքայորդի Վիլեմի և Մաքսիմայի ամուսնության քաղաքացիական արարողությունը։ Այն անցկացվել է Հին բորսային շենքում (Beurs van Berlage): Ամուսնություն անցկացրել է Ամստերդամի քաղաքագլուխ Յոբ Կոհենը։

Այդ օրը ավելի ուշ կայացել է եկեղեցական ամուսնության արարողությունը Նյիվե կերկում։ Եկեղեցական ամուսնությունը անցկացնում էր եպիսկոպոս Կ.Ա. տեր Լինդենը։ Արարողությանը նաև մասնակցում էր արգենտինացի քահանա Ռաֆայել Բրաունը։ Արարողությունը անցկացվում էր նիդերլանդերենով և մասամբ անգլերենով և իսպաներենով։ Մաքսիման ամուսնության արդյունքում ստացել է «Նիդերլանդների արքայադուստր» անձնական տիտղոսը։

Երեխաներ
--------

2003 թվականի դեկտեմբերի 7-ին Հաագայի Bronovo հիվանդանոցում արքայորդի Վիլեմ Ալեքսանդրի և արքայադուստր Մաքսիմայի մոտ ծնվել է դուստր՝ արքայադուստր Կատարինա Ամալիա Բեատրիս Կարմեն Վիկտորիա։ Նրա պաշտոնական տիտղոսներն են Նիդերլանդների արքայադուստր և Օրանսկայա-Նասաու արքայադուստր։ Գահի ժառանգության գծով նա զբաղեցնում է առաջին տեղը։

Արքայադուստր Ալեքսիա Յուլիանա Մարսելա Լորենտինը՝ Մաքսիմայի և Վիլեմ Ալեքսանդրի երկրորդ դուստրը, ծնվել է 2005 թվականի հունիսի 26-ին։ Արքայադուստրը գահի ժառանգության գծով զբաղեցնում է երկրորդ տեղը։

2003 թվայաւց արքայադուստրը և արքայորդին երեխաների հետ միասին ապրում են Վասենար քաղաքի Villa Eikenhorst-ում։

2007 թվականի ապրիլի 10-ին Հաագայի Bronovo հիվանդանոցում Վիլեմ Ալեքսանդրի և Մաքսիմայի մոտ ոտ ծնվել է երրորդ դուստրը՝ Արիանա Վիլգեմինա Մաքսիմա Ինես։ Արքայադուստրը գահի ժառանգության գծով զբաղեցնում է երրորդ տեղը։

Միջազգային պարտականություններ
-----------------------------

Որպես բանկային մասնագետ, Մաքսիման 2006-2009 թվականներին եղել է ՄԱԿ-ի ներառական ֆինանսավորների սեկտորների խորհրդականների խմբի անդամ, իսկ 2009 թվականին նշանակվել է ֆինանսավորման հարցերով ՄԱԿ-ի գլխավոր քարտուղարի հատուկ փաստաբան։ Նրա խնդիրն է կառավարության, պառլամենտի, ֆինանսական կարգավորիչների, ֆինանսական գրագիտության և սպառողների պաշտպանության հետ աշխատանքը։

Մրցանակներ
----------

* Նիդերլանդներ՝ Նիդերլանդյան առյուծի շքանշանի Մեծ խաչի տիկին
* Նիդերլանդներ՝ «Վիլեմ Ալեքսանդրի և Մաքսիմա Սերգյետայի ամուսնության» մեդալ
* Նիդերլանդներ՝ Վիլեմ Ալեքսանդր թագավորի թագադրության մեդալ

### Օտարերկրյա

* Բելգիա՝ Թագի շքանշանի Մեծ խաչի տիկին (2006)
* Մեքսիկա՝ Ացտեկային արծիվի շքանշանիի ժապավենի տիկին (2009)
* Օման՝ Սուլթան Կաբուսի 1 կարգի շքանշանիի տիկին (2012 թվականի հունվարի 10)
* Իսպանիա՝ Իզաբելլա Կաթոլիկի շքանշանի Մեծ խաչի տիկին (2001 թվականի դեկտեմբերի 19)
* Շվեդիա՝ Բևեռային աստղի շքանշանի Մեծ խաչի կոմանդոր (2010)
* ԱՄԷ՝ Դաշնության շքանշանի տիկին (2012 թվականի հունվարի 9)
* Բրազիլիա Բրազիլիա՝ Հարավային խաչի շքանշանի Մեծ խաչի տիկին (2003)
* Բրունեյ Բրունեյ՝ Բրունեյի թագավորական ընտանիքի շքանշանի տիկին (2013 թվականի հունվարի 21)
* Չիլի Չիլի՝ Վաստակների շքանշանի Մեծ խաչի տիկին (2003)
* Ֆրանսիա Ֆրանսիա՝ Վաստակների շքանշանի Մեծ խաչի տիկին (2014 թվականի հունվարի 20)
* Լյուքսեմբուրգ Լյուքսեմբուրգ՝ Ադոլֆ Նասաուի շքանշանի Մեծ խաչի տիկին (2006 թվականի ապրիլի 14)
* Նորվեգիա Նորվեգիա՝ Սուրբ Օլաֆի շքանշանի Մեծ խաչի տիկին (2013 թվականի հոկտեմբերի 2)
* Լեհաստան Լեհաստան՝ Սպիտիկ արծիվի շքանշանի տիկին (2014 թվականի հունիսի 24)
* Ճապոնիա Ճապոնիա՝ Թանկագին գահի 1 կարգի շքանշանի տիկին (2014 թվականի հոկտեմբերի 29)
* Դանիա Դանիա՝ Փղի շքանշանի տիկին (2015 թվականի մարտի 17)
* Բելգիա Բելգիա՝ Լեոպոլդ I-ի շքանշանի Մեծ խաչի տիկին (2016 թվականի նոյեմբերի 28)
* Պորտուգալիա Պորտուգալիա՝ Ինֆանտ դոն Էնրիկի շքանշանի Մեծ խաչի տիկին (*GColIH*) (2017 թվականի հոկտեմբերի 10)
* Լյուքսեմբուրգ Լյուքսեմբուրգ՝ Ոսկե առյուծ Նասաուի շքանշանի տիկին (2018 թվականի մայիսի 23)

Ծանոթագրություններ
------------------

1. 1 2 3 4  *Lundy D. R.* The Peerage
2. 1 2  Munzinger Personen (գերմ.)
3. 1 2  *Deutsche Nationalbibliothek* Record #12406695X // Gemeinsame Normdatei (գերմ.) — 2012—2016.
4. ↑  Reitwiesner William Addams։ «Ancestry of Máxima Zorreguieta» (անգլերեն)։ WARGS։ Արխիվացված է օրիգինալից 2013-02-02-ին։ Վերցված է հունվարի 28, 2013
5. ↑  Her Royal Highness Princess Máxima of the Netherlands Archived 2013-06-08 at the Wayback Machine.
6. ↑  State visit of Beatrix in Belgium, 2006, Belga Pictures, group photo Archived 2012-04-25 at the Wayback Machine.
7. ↑  Official decree Archived 2013-07-23 at the Wayback Machine. 02/11/2009
8. ↑  His Majesty receives Queen Beatrix Archived 2013-04-01 at the Wayback Machine. — website of the Oman Observer
9. ↑  Viva Maxima Blog, State visit of Juan Carlos in Նիդերլանդներ 2001, Group photo Archived 2013-07-28 at the Wayback Machine.
10. ↑  Mad Hattery Archived 2013-01-31 at the Wayback Machine. pictures during Princess Victoria of Sweden’s wedding
11. ↑  H.H Sheikh Khalifa welcomes HM Queen Beatrix of Նիդերլանդներ Archived 2013-04-29 at the Wayback Machine. — website of the UAE Ministry of Foreign Affairs
12. ↑  «Архивированная копия»։ Արխիվացված է օրիգինալից 2014-06-27-ին։ Վերցված է 2014-06-25  — The Queen wears the rosette of the order above her brooch.

Արտաքին հղումներ
----------------

* Նիդեռլանդների թագավորական ընտանիքի պաշտոնական կայք
* Վիլեմ-Ալեքսանդր և Մաքսիմա

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · WikiTree · WeRelate · Rodovid |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 14026349 · BNE: XX5002154 · GND: 12406695X · ISNI: 0000000121233530 · LCCN: n2001038213 · NTA: 217612695 · SUDOC: 148917879 · VIAF: 211149066637765602482 · WorldCat VIAF: 211149066637765602482 |

 |

 |